CELEX: 62015TN0327
Language: sk
Date: 2015-06-02 00:00:00
Title: Vec T-327/15: Žaloba podaná 2. júna 2015 – Helénska republika/Komisia

24.8.2015   
            
            
               SK
            
            
               Úradný vestník Európskej únie
            
            
               C 279/42
            
         Žaloba podaná 2. júna 2015 – Helénska republika/Komisia
   (Vec T-327/15)
   (2015/C 279/52)
   Jazyk konania: gréčtina
   
      Účastníci konania
   
   
      Žalobkyňa: Helénska republika (v zastúpení: G. Kanellopoulos, O. Tsirkinidou a A.E. Vasilopoulou)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie rozhodnutie Komisie z 25. marca 2015 o uplatnení finančných opráv na podporu z orientačnej sekcie EPZF poskytnutou na operačný program CCI č. 2000GR061PO021 (Grécko – Cieľ 1 – Obnova vidieka), vo výške 7 2 1 05  592,41 eura oznámeného pod číslom C(2015) 1936 final.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod uvádza, že napadnuté rozhodnutie nemá právny základ, keďže článok 39 nariadenia (ES) č. 1260/1999 (1), na ktorom je založený, bol zrušený v časti, v ktorej sa týka orientačnej sekcie EPZF (prvá časť prvého žalobného dôvodu) a v každom prípade neboli predtým splnené právne podmienky, ktoré umožňujú vychádzať z článku 39 nariadenia (ES) č. 1260/1999 (druhá časť prvého žalobného dôvodu).
            
         
               2.
            
            
               Druhý žalobný dôvod, ktorý je subsidiárny k prvému žalobnému dôvodu, uvádza, že prijatie napadnutého rozhodnutia prekračuje právomoc ratione temporis Komisie (prvá časť druhého žalobného dôvodu) a že bolo prijaté neskoro a v rozpore so základnými procesnými podmienkami, takže porušuje právo Helénskej republiky byť vypočuté a právo na obhajobu (druhá časť druhého žalobného dôvodu).
            
         
               3.
            
            
               Tretí žalobný dôvod uvádza, že napadnuté rozhodnutie je v rozpore so zásadou právnej istoty a zásadou legitímnej dôvery členského štátu.
            
         
               4.
            
            
               Štvrtý žalobný dôvod uvádza, že napadnuté rozhodnutie porušuje zásadu ne bis in idem, tým že ukladá mnoho opráv a v každom prípade sú uložené finančné opravy celkom neprimerané a treba ich zrušiť.
            
         
      (1)  Nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (Ú. v. ES L 161, 26.6. 1999, s. 1; Mim. vyd. 14/001, s. 31).